Basil Zaharoff
Basil Zaharoff var en våbenhandler og finansmand af græsk afstamning, der i sin samtid blev anset for at være en af verdens rigeste mænd. Zaharoff skabte sig en formue som agent for våbenfirmaerne Maxim-Nordenfelt og Vickers. Under 1. Verdenskrig arbejdede han for Ententemagterne, og både Frankrig og Storbritannien tildelte ham høje ordner. Sin alderdom tilbragte han i Monte Carlo, hvor han kontrollerede kasinoet. Zaharoff fik tilnavne som "dødens købmand" og "Europas mystiske mand".